मैथिल विद्वान आओर ललित नारायण मिथिला विश्वविद्यालय के पूर्व कुलपति डॉ उमानाथ झाजी आब एहि दुनिया मे नहि रहलाह. 7 दिसंबर सोम दिन हुनकर निधन भs गेलन्हि. अगिले मास एक जनवरी के हुनकर 87मा जन्मदिन छलन्हि. डॉ उमानाथ झा जीक जन्म 1 जनवरी 1923 के मधुबनी जिला के महरैल गाम मे भेल छलन्हि. साहित्यकार. . . कथाकार उमानाथ जी ललित नारायण मिथिला विश्वविद्यालय मे अंग्रेजी के विभागाध्यक्ष सेहो छलाह. ओ 1981 सं 1983 धरि एहिठाम के वीसी सेहो रहलाह.
 उमानाथ जी पिछला किछ दिन सं बीमार छलाह. . . आ दरभंगा स्थित अपन निवास पर अंतिम सांस लेलाह. हिनकर अंतिम संस्कार सतीस्थान मे बागमती नदी कात मे कएल गेल. 